钦定古今图书集成/明伦汇编/氏族典/第524卷 > 《廖用贤尚友录》 > 折从阮
## 钦定古今图书集成/明伦汇编/氏族典/第524卷 > 《廖用贤尚友录》 > 折从阮

按《五代史折从阮传》：“从阮字可久，初名从远，避汉高
祖名，改为阮，云中人也。其父嗣伦，为麟州刺史。从阮
为人温恭长者，居父丧以孝闻。唐庄宗镇太原，以为
牙将，后以为府州刺史。晋出帝与契丹败盟，从阮以
兵攻契丹，取其城堡十馀，迁本州团练使，兼领朔州
刺史。汉高祖入立，于府州建永安军，以从阮为节度”
使。明年，徙镇武胜，即拜从阮子德扆为府州团练使。
周太祖入立，从阮历徙宣义、保义、静难三镇。显德二
年，罢还京师，行至洛阳，卒，赠中书令。